《送蔡元翰贤良昆仲》
宋代·宋祁

美箭出东南，之子裒然秀。
绰绰令兄弟，茂器偕年就。
九流无近讨，六艺乃遐究。
诏书求异等，二惠兹来观。
牍均方朔多，辐比吾丘凑。
蹀足蚁封场，刷羽桐花囿。
孤音或少和，至宝不期售。
肇允褰褐衣，薄言返岩窦。
江皋看鱼乐，山径怀雉嗅。
无忽豫章材，行参柏梁构。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。